proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DE MODIFICACIÓN DO ARTIGO 4º DA ORDENANZA NON FISCAL REGULADORA DO PREZO PÚBLICO POLA PRESTACIÓN DO SERVIZO DE AXUDA NO FOGAR (S. A. F.)
ADMINISTRACIÓN LOCAL — Municipal — Oia (Ordenanzas e Regulamentos, 05/08/2019)

Aprobada inicialmente en sesión plenaria do pasado 24.05.2019, modificación do capítulo 4 da ordenanza non fiscal reguladora do precio público do servizo de axuda no fogar do concello de Oia, expúxose ao público, por prazo de 30 días hábiles, mediante publicación de anuncio no BOP nº 108 de 07.06.2019, e durante ese prazo non se formularon alegacións. Publícase agora o texto íntegro do artigo modificado, para a súa entrada en vigor que terá lugar unha vez transcorrido o prazo de 15 días do artigo 65.2 da Lei 7/85 de bases do réxime local, por remisión expresa do 70.2 do mesmo texto legal, trala publicación do presente: (.) Actualmente, o concello de Oia está xestionando o servicio de xeito indirecto a través de empresa privada, adxudicataria do servicio en 2019, mediante a correspondente procedemento de contratación por concurso público, téndose concertado no contrato asinado no seu día os seguintes precios: Libre concorrencia: 12,50 € / hora máis 10% IVE. Dependencia: 13,56 € / hora máis 4 % IVE. (.) En Oia, a 23 de xullo de 2019. A Alcaldesa Cristina Correa Pombal *asdo dixitalmente á marxe.
BASES DO CONCURSO DE FOTOGRAFÍA CALENDARIO GALEGO DE PONTEAREAS 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 06/09/2019)

Faise público para xeral coñecemento que esta Alcaldía, con data do 3 de setembro de 2019, resolveu aprobar as bases do “CONCURSO DE FOTOGRAFÍA CALENDARIO GALEGO DE PONTEAREAS 2020”, tal como de seguido aparecen redactadas. O Concello de Ponteareas convoca o “Concurso de Fotografía Calendario Galego de Ponteareas 2020” coa finalidade de seleccionar as fotografías que formarán parte do calendario municipal que o Concello de Ponteareas edita desde hai anos. As fotografías gañadoras serán publicadas no Calendario Galego de Ponteareas. O concurso é de participación aberta e nel poderá participar calquera persoa nada antes de 2004. Cada participante poderá enviar ata un máximo de 5 fotografías. O tema das fotografías debe estar relacionado co concello de Ponteareas: paisaxe, urbanismo, eventos, monumentos, festas e romarías. As fotografías deberán enviarse como arquivo adxunto dun correo electrónico, ou por wetransfer. com, ao seguinte enderezo de correo electrónico: concursofotografico@ponteareas. gal No correo electrónico indicarase o seguinte: Neste correo enviarase tamén a solicitude de participación no concurso ( que se poderá descargar da páxina web municipal) na que figurarán os datos persoais, xunto cunha copia do DNI. Se a persoa é menor de idade, deberá enviar a solicitude de participación e unha autorización de participación no concurso (que se poderá descargar da páxina web municipal) asinada polo pai/ nai ou titor ou titora legal, así como a copia do DNI do menor e da persoa que autoriza a participación. Os arquivos das fotos deberán incluír un título e a localización da fotografía. O xurado estará formado polo alcalde ou persoa na que este delegue, en calidade de presidente, catro vogais e un traballador do Concello de Ponteareas, que asistirá en calidade de secretario, con voz e sen voto. O presidente ou presidenta do xurado terá voto de calidade naqueles supostos que se consideren necesarios. O xurado seleccionará as fotografías gañadoras que se publicarán no calendario. A decisión do xurado será inapelable e mesmo poderá deixar deserto o concurso. O fallo será publicado no taboleiro de anuncios do Concello de Ponteareas. O prazo de admisión de fotografías abranguerá desde o día 19 de setembro ao día 8 de novembro de 2019. A participación no concurso implica a aceptación total das bases desta convocatoria. A súa interpretación correspóndelle exclusivamente ao xurado.” Documento asinado electronicamente.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Augas de Meira de Abaixo (Outros documentos, notificacións e informacións públicas, 31/01/2019)

A Comunidade de Usuarios de Aguas de Meira de Abaixo, convoca Asamblea Xeral Ordinaria, que se celebrará o vindeiro sábado 16 de marzo de 2019 ás 16,00 horas en primeira convocatoria e ás 17,00 en segunda, no Colexio de Reibón, coa seguinte 1.—Lectura e aprobación se procede da acta da sesión anterior.2.—Informe de xestión.3.—Aprobación de contas correspondentes ó ano 2018.4.—Previsión de ingresos e gastos para o ano 2019.5.—Proclamación dos resultados electorais e ratificación da nova Xunta Directiva.6.—Elección de novos membros do Xurado.7.—Rogos e preguntas. Moaña, 16 de marzo de 2019
CONVOCATORIA BOLSA DE TRABALLO DE ARQUITECTO/A
ADMINISTRACIÓN LOCAL — Municipal — Redondela (Persoal, oposicións, 01/10/2019)

O alcalde ditou a resolución núm.2019-1481, con data de 27/05/2019, pola que aproba as bases que rexerán a bolsa de traballo de Arquitecto/a (Persoal Laboral Temporal, Grupo I, nivel de destino 30; Persoal Funcionario Subgrupo A1, nivel de destino 30), por concurso-oposición libre. As persoas que desexen participar neste proceso selectivo deberá presentar unha instancia cuxo modelo se facilitará no rexistro xeral do concello, na sede electrónica ou páxina web do concello (www.redondela. gal) e será dirixida á alcaldesa, con independencia de que se admitirá calquera outro modelo no que consten os datos da persoa solicitante, DNI, domicilio, teléfonos de contacto e correo electrónico. A presentación de solicitudes poderá facerse no rexistro xeral do Concello ou en calquera das formas establecidas no artigo 16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 15 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web ( www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 17 de setembro de 2019. A alcaldesa, Digna Rosa Rivas Gómez
DH. A36.42898 NOVACIÓN DE CONCESIÓN DE AUGA Á COMUNIDADE DE USUARIOS DE FONTE CERQUIDE E FONTE MOURO, EN VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/08/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de maio de 2019 e como resultado do expediente incoado ó efecto, outorgóuselle á Comunidade de Usuarios de Fonte Cerquide e Fonte Mouro a oportuna novación de concesión para o aproveitamento de 12.570,6 m3 anuais de auga que procede de dous mananciais situados no lugar de Nogueirido, na parroquia de Bamio (San Xens), no concello de Vilagarcía de Arousa (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico, Ouahida Alizadeh Sonego.
CONVOCATORIA ASEMBLEA XERAL EXTRAORDINARIA, MODIFICACIÓN E APROBACIÓN DOS ESTATUTOS DA COMUNIDADE
SECCIÓN NON OFICIAL —  — Comunidade de Usuarios de Barosa, Cruceiro, Piñeiro e Porto (Outros documentos, notificacións e informacións públicas, 18/10/2019)

Carla Elena Pintos Benticuaga, actuando en calidade de presidente da Xunta Directiva da Comunidade de Usuarios de Augas “Pedra Bicuda”, convoca a todos os veciños usuarios a una Asamblea Xeral Extraordinaria da Comunidad, que se celebrará o domingo día 17 de Novembro do 2019, no lugar de Bouza do Porto (lugar de costume), señalándose a primeira convocatoria para as 12:00 horas e segunda convocatoria para as 12:30, e baixo a seguiente orde do día: Briallos (Portas), 8 de Outubro do 2019, Lino Ruibal Pereira.
APROBACIÓN PROVISIONAL DE MODIFICACIÓN DE CRÉDITOS, CRÉDITO EXTRAORDINARIO/SUPLEMENTO Nº 1-P/2019
ADMINISTRACIÓN LOCAL — Municipal — Lalín (Presupostos e cadros de persoal, 01/02/2019)

O Pleno da Corporación do Concello de Lalín, en sesión ordinaria celebrada o día25dexaneiro de 2019, aprobou provisionalmente o expediente de modificación de créditos244/2019, de Crédito Extraordinario/Suplemento de Créditonúmero 1-P/2019, dentro do vixente orzamento municipal, do exercicio 2017 prorrogado para o 2019. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante oprazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto500/90, do 20 de abril. Lalín,25dexaneiro de2019 O Alcalde Rafael Cuíña Aparicio Documento asinado dixitalmente
APROBACIÓN INICIAL DO EXPEDIENTE ADMINISTRATIVO Nº 1027/2019 DE MODIFICACIÓN DO ANEXO DE SUBVENCIÓNS NOMINATIVAS DO ORZAMENTO PRORROGADO PARA O EXERCICIO 2019
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 22/05/2019)

O Pleno do Concello, na sesión extraordinaria celebrada o día 14 de maio de 2019, aprobou inicialmente o expediente administrativo nº 1027/2019 de modificación do anexo de subvencións nominativas do orzamento prorrogado para o exercicio 2019. A vixencia do presente acordo quedou vinculado e condicionado á aprobación definitiva do expediente de modificación de crédito nº 47/2019 que o financia. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. O Alcalde, Antonio Lomba Baz Documento asinado dixitalmente á marxe
ASISTENCIA ÓRGANOS COLEXIADOS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/08/2019)

O Pleno do Concello, na sesión organizativa de 21.06.2019, adoptou, o seguinte acordo: Por alcaldía dáse lectura ó texto da proposta: 1.—Tódolos Concelleiros, agás aqueles que perciban retribucións por adicación exclusiva ou parcial, percibirán as seguintes asistencias pola concorrencia efectiva ás sesións dos órganos colexiados municipais: a) Sesións do Pleno da Corporación: 100,00 € por cada sesión. b) Sesións da Xunta de Goberno Local: 149 € por cada sesión c) Comisións informativa de Asuntos Xerais e de Contas: 40,00 € por sesión Establécese un importe diferente para retribuír á Presidencia de ditos órganos colexiados a) Presidencia do Pleno da Corporación; 200,00 € por cada sesión. b) Presidencia da Xunta de Goberno Local; 200,00 €, por cada sesión. c) Presidencia da Comisións informativa de Asuntos Xerais e de Contas: 100,00 € por sesión 2.—Para que poida apreciarse a concorrencia efectiva os concelleiros deberán personarse no lugar de celebración da sesión na hora da súa convocatoria. A certificación da súa asistencia virá a través da acta da sesión correspondente expedida polo secretario da corporación. A efectos da tramitación do expediente de gasto derivado, indicar que se procederá no mes seguinte a cada trimeste natural, o Alcalde solicitará á secretaría a emisión de certificado de asistencias no trimestre natural, e unha vez emitido, redactará proposta de gasto, solicitando a fiscalización previa da intervención FAVORABLES: 7 (PSdeG-PSOE) DESFAVORABLES: 3 (PP) ABSTENCIÓNS: 3 (BNG e Concelleira Couto Seoane) Aprobándose por maioría a proposta presentada.” O alcalde, Andrés Díaz Sobral
APROBACIÓN INICIAL DE MODIFICACIÓN ORZAMENTARIA 20/2018
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 28/01/2019)

Por acordo do Pleno de data 28 de decembro de 2018 aprobouse inicialmente o expediente de modificación orzamentaria 20/2018, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Fdo. Carlos Iglesias Cores
APROBACIÓN DEFINITIVA DE MODIFICACIÓN DA PLANTILLA E ANEXO DE PERSOAL DO CONCELLO
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 20/03/2019)

Habéndose exposto ao público durante o prazo de quince días o acordo da Comisión Xestora de data 31 de xaneiro de 2019 (BOP nº 27 de 07 de febreiro de 2019) relativo á aprobación inicial da modificación da plantilla e anexo de persoal sen que se presentara ningunha reclamación contra o mesmo, quedan definitivamente aprobadas tales modificacións, e en cumprimento do disposto nos artigos 126.3 e 127 do texto refundido das disposicións legais vigente en materia de réxime local, aprobado por Real Decreto legislativo 781/1986, de 18 de abril, en relación co artigo 169 do texto refundido da Lei Reguladora das Facendas Locais, aprobado por Real Decreto legislativo 2/2004 de 5 de marzo publícanse as modificacións, que entrarán en vigor o día seguinte ao da publicación deste anuncio no BOP. A dita modificación consiste na amortización dun posto laboral de oficial electricista e a creación dunha praza de funcionario da escala de Administración Especial; subescala de servizos especiais; persoal de oficios; agrupacións profesionais, posto de oficial electricista. Contra a aprobación definitiva poderá interpoñerse recurso contencioso-administrativo ante o Xulgado do Contencioso-Administrativo de Pontevedra ou Sala do Contencioso-Administrativo do Tribunal Superior de Galicia (arts.8 ou 10 da Lei 29/1998 do 13 de xullo reguladora da Xurisdición Contencioso-Administrativa), e de conformidade co establecido no artigo 46 da mesma. Así mesmo, poderá utilizar calquera outro recurso que estime oportuno. Cerdedo-Cotobade O Presidente Jorge Cubela López Documento asinado dixitalmente á marxe
EXECUCIÓN PARCIAL 001/2019, NOTIFICACIÓN A D. JOSÉ ANTONIO RODRÍGUEZ DOMÍNGUEZ E OUTROS
ADMINISTRACIÓN DE XUSTIZA — Xulgados do Social — De Vigo (Edictos xudiciais, 08/02/2019)

Fago saber: Que no procedemento EXECUCIÓN PARCIAL DE TÍTULOS XUDICIAIS EPA.1/19, seguidos a instancia de D. JAIME PASCUAL BARBONI OKOYE fronte aos executados D. DOMINADOR CRISTOBAL COLON HERNANSAEZ ORTIZ DE VIÑASPRE, D. DERRICK VISO DORSCH, GRANITOS BUDIÑO, S. L., e GRANITOS OS RAPACES, S. L., ditouse a seguinte resolución, da que se achega un extracto: “AUTO: Maxistrado-Xuíz D. EDDY SANTIAGO AGUILETA POMPOSO.—Vigo, dezaséis de xaneiro do dous mil dezanove. ÚNICO: D. JAIME PASCUAL BARBONI OKOYE presentou un escrito no cal solicitaba a EXECUCIÓN PARCIAL da sentenza da data do 19.01.18 fronte aos condenados en firme non recorrentes D. DOMINADOR CRISTOBAL COLON HERNANSAEZ ORTIZ DE VIÑASPRE, D. DERRICK VISO DORSCH, GRANITOS BUDIÑO, S. L., e GRANITOS OS RAPACES, S. L., (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a D. JOSÉ ANTONIO RODRÍGUEZ DOMÍNGUEZ, D. DERRICK VISO DORSCH, GRANITOS BUDIÑO, S. L., e GRANITOS OS RAPACES, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, dezaséis de xaneiro do dous mil dezanove.—A Letrada da Administración de Xustiza.
APROBACIÓN INICIAL TAXA POR DEREITOS DE EXAME
ADMINISTRACIÓN LOCAL — Municipal — Lama, A (Ordenanzas e Regulamentos, 29/05/2019)

O Pleno deste Concello, en sesión extraordinaria celebrada o día 9 de maio de 2019, acordou a aprobación provisional da imposición e a Ordenanza fiscal reguladora da taxa por dereitos de exame. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.concellodalama.com]. Se transcorrido devandito prazo non se presentaron reclamacións, considerarase aprobado definitivamente devandito Acordo. A Lama, na data que figura na marxe O alcalde, Jorge Canda Martínez
INICIO EXPOSICIÓN PÚBLICA E COBRANZA EN VOLUNTARIA DO PADRÓN RELATIVO A TAXA DE SERVICIO DE SUMIDOIRO CORRESPONDENTE AO EXERCICIO 2019
ADMINISTRACIÓN LOCAL — Municipal — Guarda, A (Recadación, 22/04/2019)

A Presidencia desta Corporación, mediante resolución núm.2019-0493, de 9 de abril de 2019, aprobou o padrón da taxa pola prestación do servizo de sumidoiro do Concello de A Guarda, correspondente ao exercicio tributario 2019. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa pola prestación do servizo de sumidoiro do Concello de A Guarda, correspondente ó exercicio tributario 2019, será do día 1 de maio ao día 7 de xullo de 2019, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz
EXPTE. DH W36.66727. SOLICITUDE AUTORIZACIÓN DE OBRAS PARA VIVENDA UNIFAMILIAR, A NOME DE TATIANA GARCÍA MALVIDO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/10/2019)

As obras solicitadas consisten na construcción de vivenda unifamiliar e peche de parcela dunha lonxitude de 113, 62 m.; na parcela de referencia catastral 36008A048003130000JZ, a unha distancia mínima de 5,00 m. do río Postillón, no lugar de Barxiña, parroquia de Darbo (Cangas). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de outubro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DO EXPTE. DE MODIFICACIÓN DA ORDENANZA FISCAL REGULADORA DA TAXA POLO SERVIZO DE APARCAMENTO NO PARKING ALDEA GRANDE
ADMINISTRACIÓN LOCAL — Municipal — Lalín (Ordenanzas e Regulamentos, 26/03/2019)

Rematado o período de exposición pública do expediente 160/2019 de modificación da Ordenanza fiscal reguladora da Taxa polo servizo de aparcamento no Parking Aldea Grande aprobada provisionalmente polo Pleno da Corporación do Concello de Lalín, en sesión celebrada o día 25 de xaneiro de 2019, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. De conformidade co disposto, procédese á publicación do texto modificado da ordenanza fiscal citada en cumprimento do disposto artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. * Os artigos non contemplados nesta nova redacción, conservarán a súa actual redacción. A cota tributaria é a cantidade resultante de aplicar as seguintes tarifas, que se esixirán conforme á seguinte escala por utilización horaria: De luns a sábado, excepto os festivos, na franxa horaria comprendida entre as 10:00 e 13:00 horas e as 17:00 a 20:00 horas ao servizo de aparcamento en rotación non se lles aplicará tarifa algunha, sendo a prestación do servizo gratuíta. A contía das tarifas desta taxa será exposta en lugares visibles á entrada e saída do aparcamento municipal. Na modalidade de estacionamento rotatorio, no que a contía da taxa se establece por minuto de estacionamento, o cuantificación do prazo de tempo que serve de base para a determinación da tarifa será o resultado da diferencia entre a hora de retirada ou saído do vehículo e a hora de entrada do mesmo no recinto do aparcamento, segundo a tarxeta-tícket, expedida pola instalación de control de acceso. Neste suposto, será requisito imprescindible a presentación da citada tarxeta-tícket para a evaluación do importe a satisfacer por esta taxa. No suposto de non presentar a tarxeta no momento de efectuar a saída do vehículo do recinto do aparcamento, a cuantificación da tarifa farase en función do tempo real de estancia, determinado a través do sistema de identificación de matrícula, día, hora e minuto de entrada, que ten instalado o aparcamento de conformidade coa normativa vixente”. A presente modificación da ordenanza fiscal, entrará en vigor, unha vez aprobada con carácter definitivo polo Pleno da Corporación o día seguinte da súa publicación definitiva no Boletín Oficial da Provincia e continuará vixente mentres non se acorde a súa modificación ou derrogación. Lalín, 15 de marzo de 2019 O Alcalde, Rafael L. Cuíña Aparicio DOCUMENTO ASINADO ELECTRONICAMENTE AO MARXE
CORRECCIÓN DE ERROS NO ANUNCIO DE APROBACIÓN INICIAL DA MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Mos (Presupostos e cadros de persoal, 11/03/2019)

Corrección de erros no anuncio publicado no B. O. P. de Pontevedra nº 42, do xoves 28 de febreiro de 2019, polo que se publica a aprobación inicial da modificación da relación de postos de traballo. Advertido un erro no texto do referido anuncio, transcríbese, de conformidade co art.109.2 da Lei 39/2015, de 1 de outubro, de Procedemento Administrativo Común das Administracións Públicas, as oportunas rectificacións: Por acordo do Pleno municipal de data 28 de xaneiro de 2019, aprobouse inicialmente a MODIFICACIÓN DA RELACIÓN DE POSTOS DE TRABALLO 2018/2019 do Concello de Mos. Onde di: “De conformidade co disposto no artigo 169 do Texto Refundido da Lei Reguladora das Facendas Locais aprobado por Real Decreto 2/2004, de 5 de marzo, sométese o expediente a información pública por prazo de quince días, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar as alegacións que estimen oportunas.” Debe dicir: “Expor ao público durante o prazo de vinte días hábiles a contar desde o seguinte ao de publicación do correspondente anuncio en o Boletín Oficial da Provincia, durante os cales os interesados poderán examinala e presentar reclamacións ante o Pleno.” Así mesmo, estará a disposición dos interesados na sede electrónica deste Concello (http://mos.sedelectronica. gal). Considerarase aprobada definitivamente a modificación da relación de postos de traballo se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. De acordo con esta rectificación ábrese un novo prazo de presentación de reclamacións, que se computará a partir do día seguinte ao da publicación desta rectificación, considerándose dentro de prazo todas a presentadas con anterioridade”. A alcaldesa-presidenta Nidia Mª. Arévalo Gómez (Documento asinado electronicamente a marxe)
NOMEAMENTO PERSOAL EVENTUAL, COORDINADORA XERAL DA ÁREA DE GOBERNO
ADMINISTRACIÓN LOCAL — Municipal — Redondela (Presupostos e cadros de persoal, 12/08/2019)

Considerando que polo Pleno do Concello, en sesión ordinaria celebrada con data 31.07.2019 adoptouse acordo de crear o seguinte posto de natureza eventual: Características e retribucións: Xornada completa. As retribucións brutas anuais do citado posto serán de 25.000 euros brutos en 12 mensualidades que incrementaránse na mesma porcentaxe que no seu caso sinale a correspondente lei de presupostos xerais para os funcionarios públicos. As súas funcións serán: Visto o artigo 104 da Lei 7/85, do 2 de abril, Reguladora das Bases do Réxime (LBRL) que sinala o seguinte: 1. O número, características e retribucións do persoal eventual será determinado polo Pleno de cada Corporación, ao comezo do seu mandato. Estas determinaciones só poderán modificarse con motivo da aprobación dos Orzamentos anuais.2. O nomeamento e cesamento destes funcionarios é libre e corresponde ao Alcalde ou ao Presidente da entidade local correspondente. Cesan automáticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento.3. Os nomeamentos de funcionarios de emprego, o réxime das súas retribucións e a súa dedicación publicaranse no «Boletín Oficial» da Provincia e, no seu caso, no propio da Corporación. Nomear a MERCEDES LÓPEZ DOMÍNGUEZ, secretaria coordinadora xeral da área de goberno, con efectos do día de hoxe e de conformidade co acordo adoptado polo pleno do Concello do día 31.07.2019. Dar traslado da presente Resolución á interesada, persoal e intervención e, proceder á publicación do correspondente anuncio no Boletín Oficial da Provincia. Redondela, a 01 de agosto de 2018 A Alcaldesa, Digna Rosa Rivas Gómez.
SUBVENCIÓNS TRAMITADAS E CONCEDIDAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 25/11/2019)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 01 ata o 15 de Novembro de 2019, tramitadas polo Servizo de Cooperación da Deputación de Pontevedra. Pontevedra, 19 de Novembro de 2019.—O deputado delegado da Área de Cooperación Municipal, Santos Héctor Rodríguez Díaz.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
REVOGACIÓN DELEGACIÓN COMPETENCIAS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 27/11/2019)

Por decreto de Alcaldía de 19.11.2019 acordouse a resolución cuxa parte dispositiva a continuación se transcribe literalmente: “1º) Revogar a delegacion outorgada por decreto de alcaldía de data 19.06.19 no concelleiro Don Sergio Casal Quintas a delegación específica das competencias de alcaldía que de seguido se relaciónan: 2º) Revogar a delegacion outorgada por decreto de alcaldía de data 19.06.19 no concelleiro Don David Alonso Bargiela a delegación específica das competencias de alcaldía que de seguido se relaciónan: 3º) Revogar a delegacion outorgada por decreto de alcaldía de data 19.06.19 na concelleira Dona Maria Lourdes Moure Varela a delegación específica das competencias de alcaldía que de seguido se relaciónan: 4º) Da presente resolución darase conta ó pleno corporativo na primeira sesión que celebre, e publicarase no boletín oficial da provincia e taboleiro de edictos do concello. No Porriño, 19 de novembro de 2019. Faustino Jesus Antonaya Ruxanda. Alcaldesa
DELEGACIÓN DE FUNCIÓNS DA ALCALDÍA POR VACACIÓNS
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 06/09/2019)

De conformidade co disposto nos artigos 21.3 da Lei 7/1985, do 2 de abril, reguladora das Bases do Réxime Local, e 43.3, 43.4 e 47 do ROF, aprobado polo RD 2568/1986, do 28 de novembro Tendo en conta que entre os días 1 de setembro de 2019 e 8 de setembro de 2019, ambos incluídos, non estarei no Concello, por vacacións. Primeiro.- Delegar en D. José Manuel Álvarez Sanmartín, Concelleiro, o cargo de Alcalde – Presidente do Concello de Forcarei a tódolos efectos legais, os días comprendidos entre 1 de setembro de 2019 e 8 de setembro de 2019. Segundo.- Esta resolución terá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia. Terceiro.- Dar traslado da presente resolución ao interesado, así como a oficina do Boletín Oficial da Provincia, para a súa publicación. Notifíquese esta resolución ós interesados, publíquese no Boletín Oficial da Provincia e dese conta ó Concello Pleno na primeira sesión plenaria que se celebre. En Forcarei, a 21 de agosto de 2019. Documento asinado electronicamente. Ante min,—O secretario acctal, Marcelino J. Armada Fernández.—A alcaldesa, Verónica Pichel Guisnde.
APROBACIÓN DAS BASES DA CONTRATACIÓN LABORAL DE DOUS TÉCNICOS SUPERIORES EN TURISMO
ADMINISTRACIÓN LOCAL — Municipal — Baiona (Persoal, oposicións, 05/07/2019)

Bases da convocatoria para a contratación laboral temporal dun técnico/a superior en turismo (ciclo superior de formación profesional) durante 6 meses ao abeiro da subvención para a realización de tarefas de información en oficinas de turismo adheridas á rede de oficinas de turismo INFO RIAS BAIXAS, procédese á publicación do anuncio ós efectos de que os interesados presenten as súas solicitudes no prazo de cinco días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org Bases da convocatoria para a contratación laboral temporal dun técnico/a superior en turismo (ciclo superior de formación profesional) durante 4 meses ao abeiro da subvención ao abeiro da subvención para a realización de tarefas de información en oficinas de turismo adheridas á rede de oficinas de turismo INFO RIAS BAIXAS, procédese á publicación do anuncio ós efectos de que os interesados presenten as súas solicitudes no prazo de cinco días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org Documento asinado en Baiona electrónicamente na data que figura ó marxe O Alcalde-Presidente, Carlos Gómez Prado.
NOMEAMENTO DE REPRESENTANTES EN ÓRGANOS COLEXIADOS
ADMINISTRACIÓN LOCAL — Municipal — Valga (Outros documentos, notificacións e informacións públicas, 06/08/2019)

Que o Pleno da Corporación, na Sesión Extraordinaria realizada o día 1 de xullo de 2019 aprobou, entre outros, o seguinte acordo: O Pleno da Corporación acorda por maioría absoluta dos seus membros aprobar a proposta da Alcaldía transcrita relativa a NOMEAMENTO DE REPRESENTANTES EN ÓRGANOS COLEXIADOS. ADOPCION DOS ACORDOS QUE PROCEDAN, quedando convertido en acordo en todos os seus termos, e, en consecuencia aproba: PRIMEIRO.—Nomear como representantes da Corporación nos órganos colexiados aos seguintes Concelleiros: SEGUNDO.—Notificar a presente resolución aos interesados a fin de que presten a aceptación a tales cargos, proceder á súa publicación no Boletín Oficial da Provincia e Taboleiro de Anuncios do Concello, e dar conta deste Decreto ao Pleno do Concello Valga, 24 de xullo de 2019 O Alcalde, José María Bello Maneiro
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 1/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/04/2019)

O Pleno da Deputación Provincial de Pontevedra na sesión extraordinaria que tivo lugar o día 4 de marzo de 2019, aprobou inicialmente o expediente de modificación de créditos número 01/2019, por un importe total de 15.833.256,20 euros. Este expediente de modificación de créditos inclúe suplementos de créditos por importe total de 15.069.953,68 euros e créditos extraordinarios por importe total de 763.302,52 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2019 presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 1/2019. Contra este acordo de aprobación definitiva do expediente de modificación de crédtios número 1/2019, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, 1 de abril de 2019.—O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay.
APROBACIÓN INICIAL DO EXPEDIENTE ADMINISTRATIVO Nº 998/2019 DE APROBACIÓN DO PLAN ECONÓMICO FINANCEIRO A EFECTOS DE ESTABILIDADE ORZAMENTARIA PARA OS EXERCICIOS 2019-2020
ADMINISTRACIÓN LOCAL — Municipal — Guarda, A (Presupostos e cadros de persoal, 22/05/2019)

O Pleno da Corporación, en sesión extraordinaria celebrada o día 14 de maio de 2019, adoptou acordo de aprobación do Plan económico-financeiro referido aos exercicios 2019-2020. En cumprimento do previsto no artigo 23.4 da Lei Orgánica 2/2012, de 27 de abril, de Estabilidade Orzamentaria e Sustentabilidade Financeira e artigo 26 do Real Decreto 1463/2007, de 2 de novembro, polo que se aproba o Regulamento de desenvolvemento da Lei 18/2001, de 12 de decembro, de Estabilidade Orzamentaria, a aprobación acordada sométese a información pública con publicación de edicto no Boletín Oficial da Provincia. Unha copia do plan económico-financeiro está a disposición do público desde a súa aprobación polo Pleno da corporación local, ata a finalización da vixencia do propio Plan, podendo ser consultado na sede electrónica do Concello. O que se fai público para xeral coñecemento. O Alcalde, Antonio Lomba Baz Documento asinado dixitalmente á marxe
CONVOCATORIA DA ASEMBLEA EXTRAORDINARIA
SECCIÓN NON OFICIAL —  — Comunidad de Usuarios de Aguas de Paraños (Outros documentos, notificacións e informacións públicas, 21/03/2019)

O sábado día 13 de abril ás 17:00 horas en primeira convocatoria e ás 17:30 horas en segunda convocatoria terá lugar na Casa do Emigrante unha Asamblea Xeral Extraordinaria da Comunidade de auga de Paraños coa seguinte orde do día: A presidenta da Comunidade de augas de Paraños, Victor Fernando Butcaru Sobrevela.
SUBSTITUCIÓN NO EXERCICIO DO CARGO DE ALCALDE-PRESIDENTE POLO PRIMEIRO TENENTE DE ALCALDE, D. ERNESTO GROBA GONZÁLEZ
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 11/09/2019)

Con data 30 de agosto de 2019, a Sra. Alcaldesa-Presidenta deste Concello dita Decreto polo que establece a súa ausencia do termo municipal do 3 ó 13 de setembro, para o desfrute do seu período vacacional, resolvendo en consecuencia ser substituído nas súas funcións a tódolos efectos legais, polo Alberto Alexis De Isusi Miruri, D. Ernesto Groba González. O que se fai público en cumprimento do disposto no artigo 44.2 do R. D. 2.568/1.986, de 28 de novembro. En Salvaterra de Miño, data da sinatura dixital. Documento asinado electronicamente na marxe. A alcaldesa, Marta Valcárcel Gómez
EXPOSICIÓN AO PÚBLICO DA CONTA XERAL DO ORZAMENTO MUNICIPAL DE 2018
ADMINISTRACIÓN LOCAL — Municipal — Fornelos de Montes (Presupostos e cadros de persoal, 02/05/2019)

Formulada e rendida a Conta Xeral do Concello de Fornelos de Montes, correspondente ó exercicio económico de 2018 e informada pola Comisión de Contas, exponse ó público cos documentos que a xustifican, na Intervención de Fondos Municipais deste Concello, por un prazo de quince días hábiles, contados a partir do seguinte ó da inserción do presente edito no "Boletín Oficial" da provincia, para os efectos de que os interesados lexítimos poidan examinala e formular por escrito os reparos e observacións que estimen pertinentes, durante o devandito prazo de exposición e os oito días seguintes, consonte o que preceptúa o artigo 212.3 do texto refundido da Lei Reguladora das Facendas Locais. Fornelos de Montes, 25 de abril de 2019. O Alcalde Emiliano Lage Rodríguez
RESOLUCIÓN NOMEAMENTO DE TENENTES DE ALCALDE
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 02/08/2019)

D. Ciprian Andrei Kunert Aldecoa, en calidade de Alcalde-Presidente do concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e 4 do Regulamento Orgánico Municipal edemais normativa concordante. Considerando a celebración das eleccións municipais o día 26 de maio do 2019 e a válida constitución da nova corporación na sesión de data 15 de xuño do 2019 RESOLVO: Primeiro: Designar como Tenente de Alcalde do Concello da Cañiza ao seguinte concelleiro: Ao Tenentes de Alcalde nomeado, previa aceptación do seu cargo, correspóndelle en canto tales, substituir ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite á alcaldía para o exercicio das súas atribucións. Segundo: Notificar persoalmente a presente resolución ao designado, que se considerará aceptada tácitamente, salvo manifestación expresa; e remitir o Decreto de nomeamento ao Boletín Oficial da Provincia para a súa publicación no mesmo, igualmente publicar o Decreto no taboleiro de anuncios da Casa Consistorial, sen prexuízo da súa efectividade desde o día seguinte ao da sinatura da resolución polo alclade. Terceiro: Dar conta deste decreto ao Pleno da corporación na primeira sesión que celebre. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza, dando fe do mesmo, JACOBO BARREIRO PIMENTEL Secretario do Concello.
IN407A 2019/149-4. CONCESIÓN A ELÉCTRICA LOS MOLINOS, S. L. U., DE AUTORIZACIÓN DA INSTALACIÓN CD REBORDELO (PONTE CALDELAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/11/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 6 de novembro de 2019. O xefe territorial Ignacio Rial Santomé
PROPOSTA DE NOMEAMENTO DE ENCARGADO DE OBRAS E SERVIZOS, POLO SISTEMA DE PROMOCIÓN INTERNA
ADMINISTRACIÓN LOCAL — Municipal — Vilanova de Arousa (Persoal, oposicións, 30/05/2019)

Faise público que con data 23 de maio de 2019 esta Alcaldía, vista a proposta do Tribunal cualificador do proceso selectivo para a cobertura, polo sistema de promoción interna horizontal, do posto de traballo coa categoría profesional de encargado de obras e servizos do concello de Vilanova de Arousa. convocado por acordo da Xunta de Goberno Local do 13 de decembro de 2018, (BOP nº 242, do 18 de decembro de 2018) que foi elevada a Alcaldía en virtude do disposto nas Bases 7.3. e 8.1. das que regulan o dito proceso selectivo, acordo o nomeamento como persoal laboral fixo na categoría profesional de Encargado de Obras e Servizos, no posto de traballo de igual denominación pertence ao cadro de persoal laboral deste concello, que está configurado na vixente relación de postos de traballo (RTP) de persoal laboral no Subgrupo C2, a D. CHRISTOS LASFER GERASIMOVA, (díxitos aleatorios do seu DNI 4595), quen deberá tomar posesión do dito posto na forma establecida nas bases da convocatoria. Vilanova de Arousa, na data da sinatura electrónica. O ALCALDE, Gonzalo Durán Hermida.
DELEGACIÓN DE FIRMA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 29/07/2019)

A Sra alcaldesa de Tomiño dictou a presente Pola presente resolución en orde ás competencias que me atribue a vixente LBRL e demais disposicions concordantes, RESOLVO E SEMPRE QUEN NO ME SEXA POSIBLE POR AUSENCIA, REUNIONS DE TRABALLO ETC DELEGA-LA MIÑA SINATURA RELATIVA A CERTIFICADOS DE EMPADRONAMENTO, INFORMES DE RUSTICA E URBANA E EN XERAL TODOS AQUELES QUE TIÑAN QUE VER CO NORMAL FUNCIONAMENTO DO CONCELLO NOS SEGUINTES CONCELLEIRAS/OS 1.—Oscar Esteban Eusse Isasis (BNG) 2.—Everildo Loan Schaefer (BNG) 3.—Ulises Jesus Antonio Albert Kubiak Orueta (BNG) 4.—Carmen Adoracion Trave Kan (bng) 5.—Gisela Alejandra Salus Orcal 6.—Miguel Angelo Bortan Amoako (BNG) 7.—Gustavo Henrique Cant Amroune (bng) 8.—Ana Melissa Guillama Kyrylyuk (BNG) 9.—Esther Cristina Yeimi Beech Tandea 10.—Jorgelina Blanca Isabel Estepan Capineti (BNG) A presente resolucion surtira efecto dende o dia da súa sinatura e será publicada no BOP, ós oportunos efectos: TOMIÑO, A ALCALDESA SANDRA PILAR EUGENIA HADDOU HORMIGON ZELLAL NA DATA QUE OBRA NA CORRESPONDENTE SINATURA ELECTRONICA